MINUN KÄTENI ― MINUN SYDÄMENI
Puhun aiheesta Minun käteni ― minun sydämeni eli siitä, -
kuinka se, mitä käsissämme on, voi toteuttaa sydämemme unelmat.
Pidetään tämä mielessä, kun luemme jakeesta 2. Tim. 1:9.
Se on yksi lempikohtiani Uudessa testamentissa.
"Hän, joka on meidät pelastanut ja kutsunut pyhällä kutsumuksella, -
ei meidän tekojemme mukaan, -
vaan oman aivoituksensa ja armonsa mukaan, -
joka meille on annettu Kristuksessa Jeesuksessa ennen ikuisia aikoja".
Jeesus siis pelasti, kutsui ja armahti meidät ja antoi meille tarkoituksen.
Jumalan kutsu ja aivoitus eli tarkoitus ovat tuossa jakeessa -
Kristukselta saamamme pelastuksen ja armon välissä.
Elämme Jumalan tarkoitusta varten. Hän pelasti sinut tarkoitustaan varten.
Hän kutsui ja armahti sinut tarkoitustaan varten.
Kaikessa on kyse Hänen tarkoituksestaan. Kol. 1:17 -
"Ja hän on ennen kaikkia, ja hänessä pysyy kaikki voimassa."
Lopulta elämässämme, lahjoissamme, tilaisuuksissamme, taidoissamme, -
pelastuksessamme, Pyhän Hengen täyteydessämme, todistuksessamme -
ja kaikessa on kyse Hänestä.
"Hän on ennen kaikkia, ja hänessä pysyy kaikki voimassa."
On hienoa, kun ihmiset huomaavat elävänsä Jumalan kunniaksi.
Antoipa Jumala käsiisi mitä vain, voit sen avulla toteuttaa sen, -
mitä Hän on pannut sydämeesi.
Ajattele kutsuasi kautta eli sitä, mitä teet ja mitä lahjoja sinulla on.
Mieti myös, mitä sydämessäsi on.
Mitä rakastat? Minkä vuoksi olet täällä maan päällä?
Kädessäsi on kutsusi eli se, mitä teet.
Sydämessäsi on elämäsi tarkoitus eli se, mitä rakastat.
Kun ihmiset alkavat ymmärtää elämänsä iankaikkisen tarkoituksen, -
he alkavat elää aivan eri tavalla.
Saarn. 3:11 on yksi lempikohdistani Vanhassa testamentissa.
Siinä sanotaan, että Jumala on pannut iankaikkisuuden sydämiimme.
Luen jakeen mieluiten Amplified-raamatunkäännöksestä: -
"Kaiken hän on tehnyt kauniisti oikeana aikanaan.
Hän myös istutti ihmisten sydämiin ja mieliin iankaikkisuuden -
eli jumalallisen käsityksen heidän omasta tehtävästään."
On hienoa elää tietoisena Jumalan meihin istuttamasta tehtävästä -
ja siitä, että elämme jotain meitä itseämme suurempaa varten.
Silloin ymmärrämme, että tärkeintä elämässämme on Jumalan kirkkaus.
Tärkeintä on toteuttaa Hänen tehtävänsä elämämme kautta.
Silloin alamme elää eri tavalla. Joskus kuitenkin väheksymme sitä, -
mitä käsissämme on, eli omia kykyjämme ja lahjojamme -
tai omaa ainutlaatuisuuttamme eli sitä, millaiseksi meidät on luotu.
Joskus nuo asiat tuntuvat estävän meitä toteuttamasta -
sydämemme unelmia ja näkyä. Kun Jumala kutsui Mooseksen -
2. Mooseksen kirjan luvussa 3 johtamaan miljoonat ihmiset -
pois vankeudesta, Mooses sanoi niin kuin moni meistäkin voisi sanoa.
Hän ei nähnyt itseään arvokkaana, vaikka Jumala oli hänet luonut.
"Mikä minä olen menemään faraon tykö..." Seuraavaksi hän kysyi, -
mitä vastaisi niille, jotka kysyisivät, kuka hänet oli lähettänyt.
Hän siis kyseenalaisti ensin itsensä ja sitten Jumalan.
Sitten Mooses sanoi olevansa huono puhumaan. Ei häntä kuunneltaisi.
Hän pyysi Jumalaa lähettämään jonkun toisen.
Hänellä ei ollut mielestään mitään annettavaa. Herra kysyi: -
"Mikä sinulla on kädessäsi?" Hänellä oli vain sauva.
Jumala sanoi toteuttavansa suunnitelmansa sauvan kautta, -
joka Mooseksella oli kädessään. Mitä sinulla on kädessäsi?
Kuinka Jumala suunnitteli sinut? Mitä teet hyvin ja luontevasti?
Uskotko, että Jumala voi toteuttaa sydämesi unelmat sen kautta?
Uskotko, että Jumala voi käyttää ainutlaatuisuuttasi, lahjojasi, -
taitojasi, koulutustasi, ihmissuhteitasi ja kaikkea, mitä persoonaasi kuuluu, -
toteuttaakseen jotain suurta, jolla on iankaikkinen merkitys, -
ja toteuttaakseen omat lupauksensa?
Mooses johti israelilaiset orjuudesta ymmärrettyään, mitä hänellä oli.
Mitä Jumala voi tehdä sinussa? Valitettavasti monet etsivät kutsuaan -
koko elämänsä ajan. He pohtivat, mitä Jumala haluaisi heidän tekevän.
Jotkut jopa odottavat, että Hän kuiskaisi heidän korvaansa, -
mitä haluaa heidän tekevän, vaikka Hän suorastaan huutaa: -
"Vastaus on se, mikä tuntuu sinusta ilmiselvältä ja luontevalta."
"Ei siitä mihinkään ole", vastaamme.
Mooseksella oli vain sauva, mutta hän johti miljoonia ihmisiä.
Jumala ei luo sinua tietynlaiseksi käyttääkseen sinua toisella tavalla.
Hän antoi sinulle ainutlaatuisia kykyjä, joita itse ehkä väheksyt.
En usko, että Jumala loi sinua täysin päinvastaiseksi kuin kutsusi vaatii.
Kun Hän loi sinut, Hän tiesi, mitä halusi ja teki sen myös.
Luodessaan sinut Hän antoi sinulle kaiken, mitä tarvitset -
kutsusi toteuttamiseen, ja Hänen Henkensä antaa siihen voiman.
Näin voit toteuttaa elämässäsi sen unelman, joka sydämessäsi on.
Jaak. 1:17 "Jokainen hyvä anti ja jokainen täydellinen lahja tulee -
ylhäältä, valkeuksien Isältä, jonka tykönä ei ole muutosta, -
ei vaihteen varjoa." Mikä on vaihteen varjo?
Jumala, joka loi sinut, antoi sinulle kykyjä ja lahjoja.
Hän antaa kaikki hyvät lahjat. Tuo sama Jumala ei muuta mieltään.
Hän ei muutu eikä poikkea kurssilta, mistä tulisi vaihteen varjo.
Jumala on Jumala ja loi sinut tiettyä tarkoitusta silmällä pitäen.
Olet juuri sellainen kuin pitää.
Älä siis aliarvioi sitä, mitä Jumala voi tehdä käsissäsi olevilla asioilla.
Miksi ihmiset aliarvioivat sitä, mitä heillä on käsissään eli lahjojaan -
verrattuna siihen, mitä Jumala on asettanut heidän sydämeensä?
Kykyjemme ja unelmiemme välillä tuntuu olevan valtava kuilu.
Kerron kohta seitsemän syytä siihen, miksi ihmiset aliarvioivat sitä, -
minkä Jumala antaa heidän käsiinsä. Pidä mielessä ensimmäinen asia -
eli se, että kutsusi on se, mitä sinulla on kädessäsi ja mitä juuri nyt teet.
Sydämessäsi ovat tarkoituksesi, unelmasi, näkysi ja se, mitä rakastat.
Se on se asia syvällä sisimmässäsi, jota uskot haluavasi joskus tehdä.
Toinen syy siihen, että aliarvioimme sitä, mitä Jumala antaa käsiimme -
ja sitä, millaisiksi Hän loi meidät, on arkielämämme todellisuus.
Kutsun toteuttamiseen liittyy painetta ja se vaatii meiltä kurinalaisuutta.
Joskus pitää olla paikalla ajoissa ja nousta sängystä ylös aamulla.
Se vaatii verta, hikeä ja kyyneleitä ja monia paineeseen liittyviä asioita.
Se taas, mitä sydämessäsi on, on kuin unelma tai romanssi.
Se vain leijailee ilmassa, eikä siihen liity mitään paineita.
Kasvatamme sydämessämme olevia asioita ja aliarvioimme kykyjämme.
Seurakuntaamme on siunattu upealla opettaja- ja saarnaajatiimillä.
En puhu itsestäni, vaan ympärilläni olevista ihmisistä.
Jumala on antanut meille upeita lahjakkuuksia tällä alueella -
mutta ette ikinä uskoisi, kuinka monta tuntia jokainen -
tälle lavalle nouseva ihminen on käyttänyt saarnansa valmisteluun, -
jotta voisimme ruokkia, nostaa, rohkaista ja kehottaa ihmisiä.
Sama pätee sinunkin arkielämääsi. Siksi aliarvioimme omia kykyjämme.
Kolmas asia. Se, mitä käsissämme on, on läsnä tässä ja nyt.
Se on meille niin tuttua. Tiedämme hyvin, millaisia olemme.
Sen sijaan se, mitä sydämessämme on, liittyy kaukaiseen tulevaisuuteen.
Se on jotain mystistä, jossain tuolla kaukana.
Kun Jeesus oli maan päällä juutalaisten ja kreikkalaisten luona, -
Hän oli heille tuttu. Kukaan ei etsinyt nöyrää juutalaista puuseppää, -
joka ratsasti aasilla. Juutalaiset odottivat ennennäkemätöntä merkkiä.
Ehkä taivaalle tulisi todiste siitä, että Messias oli nyt tullut.
Kreikkalaiset taas olivat älykköjä, jotka tavoittelivat viisautta.
He halusivat jonkun, joka vetoaisi heidän älyynsä.
Jeesus oli liian tuttu ja tavallinen.
Siksi he eivät ymmärtäneet, että Messias oli heidän keskellään.
Samasta syystä aliarvioimme sitä, mitä Jumala on meille antanut.
Tuntuu, että muut ovat saaneet jotain suurempaa ja kauniimpaa.
Haluamme olla kuin joku muu, mutta emme onnistu siinä hyvin.
Olet oikein hyvä olemaan sinä. Muistaakseni Oscar Wilde sanoi: -
"Ole oma itsesi, sillä kaikki muut osat on jo varattu." Se on hieno ajatus.
"Ole oma itsesi, sillä kaikki muut osat on jo varattu." Neljäs asia.
Omien kykyjemme ja lahjojemme pohtiminen voi tuntua omahyväiseltä.
Ehkä siihen, mitä teet, liittyy mainetta ja rahaa.
Sen sijaan se, mitä sydämessämme on, liittyy iankaikkisuuteen.
Siksi se tuntuu arvokkaalta asialta.
Lahjoihin keskittyminen on pahasta vain, jos elämme vain itsellemme.
Voimme myös käyttää Jumalan meille antamat lahjat ja sen, -
mitä käsissämme on, Hänen kunniakseen mahdollisimman hyvin.
Silloin lahjoistamme tulee astinlauta tai väline, jota Jumala voi käyttää -
toteuttaakseen ne asiat, jotka Hän on sydämeesi asettanut.
Viides asia. Emme usein pidä siitä, mitä käsissämme on, -
koska se muistuttaa meitä, ja harva meistä pitää ulkonäöstään.
Se, mitä sydämessäsi on, näyttää siltä, miltä haluaisit näyttää.
Se näyttää paljon paremmalta.
On tyypillistä ihmisluonnolle olla pitämättä omasta ulkonäöstään.
Kuudes syy. Käsissämme olevat asiat ovat luonnollisia.
Ne ovat kykyjä ja lahjoja ja asioita, joita teemme jatkuvasti.
Sen sijaan sydämessämme olevat asiat ovat hengellisiä ja iankaikkisia.
Haluamme toki rakentaa hengellistä elämäämme ja Jumala-suhdettamme.
Siksi arvostamme sydämessämme olevia asioita enemmän kuin muita.
Olen nähnyt, mitä tapahtuu, jos hoidat uskollisesti sitä, mitä sinulla on, -
olipa se pieni yritys, taito olla vieraanvarainen ja rakastaa ihmisiä, -
erityinen kyky opettaa, varustaa, ja rohkaista ihmisiä niin, -
että he saavat hyvät eväät elämään tai aivan mitä tahansa.
Jumala voi käyttää mitä erikoisimpia ja arkipäiväisen oloisia asioita -
toteuttaakseen sydämessämme olevia asioita. Siksi turhaudun, -
jos joku, joka on voideltu tekemään lauluja ja johtamaan ylistystä, -
päättää lakata käyttämästä lahjaansa. Lahjamme eivät kuulu meille.
Jumala suunnitteli ja teki meidät omaksi kunniakseen.
Ehkäpä atk-taitosi ovat mielestäsi todella arkipäiväisiä -
verrattuna muiden houkutteleviin lahjoihin. Älä aliarvioi sitä, -
mitä Jumala voi tehdä kauttasi. Hän loi sinut tietynlaiseksi syystä.
Seitsemäs syy, miksi usein aliarvi- oimme kädessämme olevia asioita, -
kuten kykyjä, lahjoja ja taitoja, on se, että niihin liittyy usein odotuksia.
Ne ovat asioita, joilla olemme hyviä.
Jos olet nuori, isäsi saattaa ladata sinuun valtavia odotuksia.
Minä olin sellainen isä.
Molemmat poikani, erityisesti Ben, olivat hyviä rugbyssa.
Se oli minusta turhauttavaa, sillä hän pelasi mieluummin pihalla -
kuin rugbyliigassa. Joskus odotukset saavat ihmiset vetäytymään.
Joskus rakennamme odotukset itse. Isäni oli kuuluisa saarnaaja.
Jo pienenä halusin tehdä samaa. Isä lensi saarnaamaan eri paikkoihin.
5-vuotiaana menin äidin kanssa lentokentälle saattamaan häntä.
Katsoin, kun isä nousi koneeseen ja päätin, että kerran tekisin samaa.
Yksi suurimmista lahjoistani on ollut se, että minulla on ollut -
jo nuoresta asti vahva käsitys kutsustani. Kaikilla ei ole sitä.
Kun sitten aloitin saarnaamisen, asetin itselleni valtavia paineita, -
koska isäni oli tunnettu saarnaaja. En asettanut paineita muille.
Kun minua pyydettiin ensi kertaa saarnaamaan raamattukouluni -
jumalanpalveluksessa, pelkäsin niin, että ajoin pois kuin olisin unohtanut.
Siihen, missä olet hyvä, liittyy usein odotuksia.
Sen sijaan sydämessäsi olevat asiat ovat sellaisia, joita kukaan ei odota.
Niihin ei liity paineita tai odotuksia. Siksi monet eivät ymmärrä, -
millaista voimaa heidän käsissään oleviin asioihin liittyy.
Ole vain uskollinen sen kanssa, mikä juuri nyt on edessäsi.
Älä anna sen kahlita itseäsi. Jumala voi avata uusia ovia tulevaisuudessa.
Kun Bobbie ja minä olimme kihloissa ja valmistelimme häitämme, -
työskentelin päivisin Schweppes- virvoitusjuomien myyntiedustajana.
Iltaisin johdin nuorisotyötä pienessä seurakunnassamme.
Sen lisäksi pesin öisin vessoja Fordin autotehtaassa.
Toisina öinä täytin hyllyjä supermarketissa.
Se ei ollut tulevaisuuteni, mutta keskityin edessäni oleviin asioihin -
ja tein parhaani niiden kanssa. Se on avannut minulle ovia, -
ja olen pystynyt yhdistämään työni siihen, mikä minulle on rakasta.
Jumalan suunnitelmalla on iankaikkista merkitystä.
Älä ikinä aliarvioi sitä. Moni kuitenkin jättää lahjansa käyttämättä.
He haluavat tehdä jotain muuta. Se on minusta turhauttavaa.
Esimerkiksi jotkut pastorikollegani päättävät ryhtyä liikemiehiksi.
Toiset ovat eteviä liike-elämässä. He olisivat paljon arvokkaampia -
evankeliumin levittämisessä, jos pysyisivät liike-elämässä, -
mutta pastorit haluavat liikemiehiksi ja liikemiehet pastoreiksi.
Ylistyksenjohtajat haluavat rokkitähdiksi sen sijaan, -
että tekisivät sitä, mihin Jumala on heidät kutsunut.
Saatat tehdä suuren virheen, -
jos vain tavoittelet Jumalan sydämeesi asettamia asioita -
etkä ymmärrä niiden asioiden arvoa, jotka Hän antaa käsiisi nyt.
Vuosia sitten olin tämän seurakunnan pastori, mutta se oli silloin erilainen.
Se ei ole aina näyttänyt tältä. Alkuvuosina olin turhautunut.
Seurakunta ei kai kasvanut tai edistynyt tarpeeksi nopeasti.
Sydämessäni oli unelma Hillsong-seurakunnasta Lontoossa.
Nimemmekään ei ollut vielä silloin Hillsong. Tämä asia oli sydämessäni, -
ja turhautuneena pohdin kuukausia ajatusta muuttamisesta Lontooseen -
ja seurakunnan perustamisesta sinne. Suunnitelman taustalla oli -
unelmani rakentaa seurakunta, joka tavoittaisi Eurooppaa evankeliumilla.
Olin todella lähellä luopua siitä, mitä minulla oli täällä, -
tehdäkseni jotain siellä. Seura- kuntamme ei vielä näyttänyt tältä.
Olin luopua käsissäni olevasta asiasta toteuttaakseni sydämeni unelman.
Lontoo on todella tärkeä kaupunki, ja nyt meillä on siellä seurakunta, -
jossa kokoontuu tänä viikonloppuna yli 12 000 ihmistä.
Olin lähellä tehdä suuren virheen. Jumala on antanut minulle -
valtavasti mahdollisuuksia tämän seurakunnan kautta, -
koska en tavoitellut sydämeni unelmia vaan olin uskollinen arkisissa asioissa.
Meillä on tapana vähätellä sitä, mikä on edessämme juuri nyt, -
sitä, mikä on nyt käsissämme. En turhautuneena luopunut siitä, -
minkä Jumala oli antanut käsiini, vaan olin uskollinen sen kanssa.
Hän on antanut meille voiman ja kyvyn toteuttaa asiat, -
jotka on asettanut sydämiimme.
Älä siis koskaan väheksy käsissäsi olevien asioiden voimaa.
Menin kerran pelaamaan krikettiä krikettiklubille Uudessa-Seelannissa.
Kun pääsin lyömään, sain kultaisen ankan eli jouduin ulos kentältä.
Seuraavallakin viikolla sain kultaisen ankan ensimmäisessä vuorossa.
Kolmannella viikolla valmentaja unohti kertoa, missä he pelasivat, -
enkä ole sen koomin kuullut hänestä.
Se oli krikettiurani loppu, mutta minut on luotu tekemään tätä.
Voin vain tehdä uskollisesti sitä, minkä Jumala on antanut käsiini.
En ehkä ole siinä maailman paras, mutta Jumala on käyttänyt minua -
rakentamaan jotain kunniakseen. Aivan sama pätee sinuun.
Älä väheksy käsissäsi olevia asioita. Ensimmäinen askel siihen on, -
että hyväksyt sen, millaiseksi Suuri Mestari on sinut luonut.
Daavid sanoo jakeessa Ps. 139:14 "olen tehty ylen ihmeellisesti; -
ihmeelliset ovat sinun tekosi, sen minun sieluni kyllä tietää."
Kuinka hyvin sinun sielusi tietää, että sinut on luotu ylen ihmeellisesti -
ja että Jumala tiesi, mitä teki luodessaan sinut?
Ymmärrätkö, kuinka arvokasta on ottaa vastaan se, mitä käsissäsi on?
Älä pakene sitä, sillä Jumala voi käyttää sitä unelmiesi toteuttamiseen.
Hyväksy Mestarin kädenjälki. Se ei ole turhamaisuutta.
Jos sinun on vaikea hyväksyä itsesi, mene peilin eteen ja sano itsellesi: -
"Olen tehty ylen ihmeellisesti; -
ihmeelliset ovat sinun tekosi, sen minun sieluni kyllä tietää."
Vaikka vähän vitsailen, meidän on tärkeä hyväksyä se, -
mitä Jumala on meille antanut ja lakata vähättelemästä sitä.
Jumala voi ottaa pienen, epävarman uusiseelantilaispojan -
ja antaa hänen julistaa evankeliumia mitä erikoisimmissa paikoissa, -
ja johtaa tällaista upeaa seurakuntaa. Olen vain ollut Hänelle uskollinen.
Hän voi tehdä saman sinulle, jos hoidat sitä, mitä Hän antaa käsiisi.
Hyväksy Mestarin kädenjälki. Toiseksi muutos pitää aloittaa nyt.
Moni sanoo: "Ryhdyn anteliaaksi, kun Jumala siunaa yritystäni."
Muutos pitää aloittaa nyt. Älä odota, että pääset toteuttamaan unelmaasi -
ennen kuin muutat elämäntyyliäsi ja alat elää Jumalalle. Se ei toimi.
Jos haluat olla uskollinen sydämesi unelmalle, aloita muutos nyt.
Anna Jumalan Sanan muuttaa sinua jatkuvasti -
sellaiseksi kuin Jumala haluaa, jotta tilaisuutesi koittaessa -
sinulla on sellainen luonne, että pysyt pystyssä joka tilanteessa.
Kolmanneksi luota Jumalaan. Jumala voi tehdä ihmeellisiä asioita, -
jos vain hyväksymme Mestarin kädenjäljen ja luotamme Jumalaan.
Room. 8:28 "me tiedämme, että kaikki yhdessä vaikuttaa niiden parhaaksi, -
jotka Jumalaa rakastavat, -
niiden, jotka hänen aivoituksensa mukaan ovat kutsutut."
Jumala on pelastanut ja kutsunut meidät pyhällä kutsumuksella, -
ei tekojemme mukaan, vaan oman aivoituksensa ja armonsa mukaan.
Hän pelastanut ja kutsunut meidät, ja kaikki vaikuttaa niiden parhaaksi, -
jotka rakastavat Jumalaa jotka elävät kutsumuksensa mukaan.
Kutsu yhdistettynä tarkoitukseen voi toteuttaa Jumalan lupauksen.
Käsissäsi olevien asioiden avulla voit toteuttaa sen, mitä sydämessäsi on.
Vaikka nuo kauniit asiat näyttäisivät kaukaisilta, tee uskollisesti sitä, -
mitä edessäsi nyt on, -
sillä Jumala tekee uskomattomia asioita tavallisten ihmisten kanssa.
Jumala tekee uskomattomia asioita tavallisilta näyttävien lahjojen kanssa.
Sinut on viritetty eri tavalla aivan tietystä syystä.
Jumalalla oli syynsä luoda sinut niin kuin Hän sinut loi.
Joillakin ihmisillä on todella terävä äly. Se on lahja Jumalalta.
Toiset taas ovat luonnostaan todella hyviä ihmisten kanssa.
Jonkun muun lahjat ilmenevät aivan muilla elämänaloilla.
Meidän tule väheksyä sitä, mitä Jumala voi tehdä sillä, -
miksi Hän on sinut luonut. Aamen?
Käytä käsissäsi olevia asioita sydämesi unelmien toteuttamiseen.
Uskon ihmisten mahdollisuuksiin -
ja toivon, että kirjani puhuu heidän todelliseen elämäänsä.
Asiat alkavat toimia ihmeellisesti, kun rakennamme oikealle perustalle.
Kirjasta on ihmisille apua, koska se on rehellinen.
Hänen koetuksensa osoittavat, että Jumala johtaa hänen elämäänsä.
Tämä mies on elävä todiste Jumalan työstä hänessä.
Hän on todella kantanut ristiään ja ollut Jumalalle tärkeä työkalu.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana
Ylistäkää Herran, Jumalamme nimeä -
kädet kohotettuina
Herra, annan elämäni tietäen, -
että Kristuksessa olen todella olemassa
Pyhä Henki, pala tulen lailla
UUSI HILLSONG-ALBUMI TILATTAVISSA ENNAKKOON
Kiitos seurastasi. Meistä on hienoa, että niin monet ihmiset -
eri puolilla maailmaa nojautuvat Hillsongiin. Se merkitsee paljon.
Ota yhteyttä, jos voimme jollain tavalla auttaa sinua.
Haluamme auttaa sinua tulemaan sellaiseksi kuin Jumala haluaa.
Siunausta ja mahtavaa viikkoa ja muista, että paras on vielä edessä!
Armo nousi pyörremyrskyn lailla
Raivokas rakkaus vuodatettiin syntieni tähden
Kohotan käteni -
ja annan elämäni Sinulle, Herra -
tietäen, että Kristuksessa löydän paikkani
Rakkaudessasi ikuisesti
Koko olemuksellani -
seison armossasi
Tämä on kaikkein suurin rakkaustarina: -
Jumalan, Pelastajani rakkaus
Suomennos: Anni Lähteenmäki